Tšehhi keelest tõlkinud Lembit Remmelgas ja Leo Metsar
Uustrükile saatesõna kirjutanud Toomas Kall
Tšehhi esihumoristi ja satiirikirjaniku Jaroslav Hašeki (1883–1923) juttude valimik sisaldab lugusid Eestiski palavalt armastatud geniaalse idioodi, vahva sõdur Švejki nooruspõlvest ja mõistagi killukesi tema tegemistest maailmasõja päevilt. Samuti leiab lugeja kogumikust katkendeid pamflett-romaanist „Seaduse Raamides Rahuliku Edenemise Partei poliitiline ja sotsiaalne ajalugu“ ning mitmeid humoreske, mille on illustratsioonidega varustanud Hašeki kauaaegne sõber Josef Lada.
Ilmunud jaanuaris 2020.
Esitrükk:
Jaroslav Hašek. „Geniaalne idioot“, tlk. Lembit Remmelgas, LR 1983 nr. 20/21
Jaroslav Hašek. „Huumori kool“, tlk. Leo Metsar, LR 1958 nr. 16